Eye of the Tiger (film)

Eye of the Tiger er en amerikansk action-dramafilm fra 1986 regissert av Richard C. Sarafian, med Gary Busey, Yaphet Kotto, Seymour Cassel og Bert Remsen i hovedrollene.

Filmen begynner og slutter med sangen «Eye of the Tiger», en sang av Survivor fra 1982 som var en stor hit. Sangen var opprinnelig skrevet for filmen Rocky III.

Handling 
Etter å ha sonet i fengsel, vender Buck Matthews (spilt av Gary Busey) en veteran fra Vietnamkrigen, endelig tilbake til hjembyen  i håp om å starte et nytt liv sammen med sin kone Christie (spilt av Denise Galik) og deres fem år gamle datter Jennifer. Men Buck oppdager snart at den lille byen hvor han vokste opp nå har blitt tatt over av en stor motorsykkel-gjeng som kjører gjennom byen i store mengder og trakasserer lokale innbyggere. På sin aller første natt tilbake til sin tidligere jobb ved en byggeplass, hører Buck en kvinne skrike i det fjerne. Han følger etter lyden av skrikene, hvor han oppdager flere medlemmer av motorsykkel-gjengen som angriper - og de forsøker å voldta - en lokal sykepleier.

Buck klarer å jage vekk gjengen ved å bruke lastebilen sin, og han redder sykepleieren. Men lederen for gjengen, Blade (spilt av William Smith) begynner å terrorisere Buck og familien hans. Gjengen angriper hjemmet hans, slår ned Buck, og dreper kona hans. Dette etterlater Jennifer, hans unge datter, i sjokk fordi hun var vitne til disse hendelsene. Den lokale sheriffen (spilt av Seymour Cassel) nekter å hjelpe Buck, og gir ham ingen annen mulighet enn å ta rettferdigheten i egne hender. Buck kaller deretter inn en tjeneste fra Jamie (spilt av Jorge Gil) som han tidligere ble kjent med i fengsel. Jamie er en nå basert i Miami hvor han lever av å selge narkotika, og skylder Buck en tjeneste etter at Buck reddet ham under et opprør i fengselet.

Bucks venn, J.B. Deveraux som kjempet sammen med Buck i Vietnam, forsøker også å hjelpe ham. Det blir snart avslørt at sheriffen samarbeider med motorsykkel-gjengen, fordi Blade og hans håndlangere gir sheriffen bestikkelser i kontanter for å ignorere alle lovbruddene deres. Buck dreper flere av gjeng-medlemmene, og forstyrrer deres kriminelle aktiviteter over hele byen. De kidnapper derfor Bucks datter Jennifer, og Buck reiser til hovedkvarteret deres rett utenfor byen for å bli kvitt dem en gang for alle - og få tilbake datteren sin.

Skuespillere 
 Gary Busey som Buck Matthews
 Yaphet Kotto som J.B. Deveraux
 Seymour Cassel som en lokal Sheriff
 Bert Remsen som pastor Healey.
 Denise Galik som Christie Matthews
 William Smith som Blade
 Kimberlin Brown som Dawn
 Judith Barsi som Jennifer Matthews. Datteren til Buck Matthews
 Joe Brooks som Jake.
 Jorge Gil som Jamie.
 Cooper Huckabee som Roger
 Ted Markland som Floyd
 Thomas Rosales Jr. som en slektning av Jamie
 Timothy Scott som en assisterende Sheriff

Eksterne lenker 
 

Actiondrama fra USA